Deadpool a Wolverine

Deadpool a Wolverine (v anglickom origináli Deadpool &amp; Wolverine) je americký akčný film z roku 2024 od režiséra Shawna Levyho, natočený na motívy komiksov od vydavateľstva Marvel Comics o superhrdinovi Deadpoolovi. Jedná sa o 34. film v MCU a je súčasťou 5. fázy Marvel Cinematic Universe a Mnohovesmírnej ságy.
Vývoj na treťom Deadpool filme sa začal v novembri 2016 pod štúdiom 20th Century Fox ale bol pozastavený po tom, čo štúdio získalo Disney v marci 2019. Práva na postavy boli vrátené do Marvel Studios, ktoré začalo s vývojom nového filmu s Reynoldsom. Film si zachová hodnotenie 18+ ako z predchádzajúcich filmov a taktiež to je prvý film MCU, ktorý má takéto hodnotenie. Wendy Molyneux a Lizzie Molyneux-Logelin sa pripojili v novembri 2020 ako scenáristky. Reese a Wernick sa vrátili z predchádzajúcich filmov na prepísanie scenára počas marca 2022, keď bol Levy najatý ako režisér a na produkciu s Reynoldsom. Jackman sa rozhodol zopakovať si svoju rolu Wolverina z filmov X-Men v auguste 2022, po čom nasledovalo ďalšie obsadenie začiatkom roka 2023, keď boli Wells, Reynolds a Levy odhalení ako ďalší scenáristi.
Dej.
Deadpool zmení históriu Marvel Cinematic Universe s Wolverinom.
Produkcia.
Natáčanie filmu sa začalo 22. mája 2023 v Pinewood Studios pod pracovným návzom "Tidal Wave". Pôvodne malo natáčanie začať v januári 2023 a potom v apríli 2023. Produkcia bola pozastavená 14. júla z dôvodu štrajku SAG-AFTRA a bola znovu obnovená 23. novembra 2023. Natáčanie sa skončilo 24. januára 2024.
Obsadenie.
Skúsený žoldnier s liečivými schopnosťami, ale ťažkými jazvami na tele po tom, čo podstúpil experimentálnu regeneračnú mutáciu na liečbu rakoviny. Vo filme vidíme Wilsona, ktorý už nevystupuje ako Deadpool ale venuje sa predaju áut. 
Reynolds stvárnil aj alternatívny variant: Nicepoola, ktorý nie je zjazvený, má dlhé vlasy a postráda liečivú schopnosť.
Bývalý člen X-Menov a mutant s liečivými schopnosťami, zaťahovacími pazúrmi a vylepšenou kostrou naplnenou adamantiom. Jedná sa o alternatívny variant Wolverina, ktorý vo svojom vesmíre napáchal veľké škody a sklamal miestnych ľudí. Jackman stvárnil aj alternatívne varianty Wolverina z iných vesmírov: 160 cm vysokého Wolverina z pôvodných komiksov, Patch variant Wolverina ako gamblera s páskou cez oko, variant Old Man Logan, Glam-Rock Wolverina, ukrižovaného Wolverina na obrovskom X a variant s pôvodným žlto-hnedým oblekom z komiksov. 
Mutantka s telepatickými a telekinetickými schopnosťami, je setrou Charlesa Xaviera / Profesora X, ktorá bola krátko po narodení vyhostená do Voidu. 
Wilsonova bývalá snúbenica.
Wilsonov kolega z práce a člen tímu „X-Force“.
Wilsonova slepá a staršia spolubývajúca.
Mutant so schopnosťou ovládať oheň, ktorý bol vyhostený do Voidu. Stanford si zopakoval svoju úlohu z pôvodných X-Men filmov od 20th Century Fox. 
Vysokopostavený agent organizácie TVA, ktorý chce zničiť Wilsonov domovský vesmír-10005. 
vysokopostavená členka a bývalá lovkyňa organizácie TVA.
Z pôvodných Deadpool filmov si zopakovali svoje úlohy: Karan Soni ako Dopinder, taxikár a Wilsonov obdivovateľ, ktorý mu de facto slúži ako osobný šofér. Brianna Hildebrandová ako Negasonic Teenage Warhead, dospievajúca členka X-Menov so silou mutanta, ktorá dokáže odpáliť výbuchy zo svojho tela.
Stefan Kapičić ako Colossus,
člen X-Menov so schopnosťou premeniť celé svoje telo na organickú oceľ. Shioli Kutsuna ako Yukio, priateľka Negasonic Teenage Warhead a členka X-Menov. Lewis Tan ako Shatterstar, člen tímu X-Force a Randal Reeder ako Buck. 
Objavili sa aj herci z predošlých Marvel filmov: Dafne Keen ako Laura / X-23, dcéra Wolverina s rovnakými schopnosťami; Chris Evans ako Johnny Storm / Human Torch; bývalý člen Fantastickej štvorky, ktorý dokáže manipulovať s ohňom a sám seba nechať vzbĺknuť; Jennifer Garnerová ako Elektra Natchios, žoldnierka a vrahyňa, ktorá používa zbrane sai; Wesley Snipes ako Eric Brooks / Blade, lovec upírov, ktorý je napoly človek a napol upír; Tyler Mane ako Victor Creed / Sabertooth, mutant s pazúrmi, zubami a nadľudskou silou; Ray Park ako Toad, mutant s dlhým jazykom a schopnosťami podobnými žabe; Aaron W. Reed ako Cain Marko / Juggernaut, mutant s nadľudskou silou a Mike Waters ako Frederick Dukes / Blob, mutant s mäkkou kožou a veľkou váhou. Objavili sa tiež postavy, ktorých nestvárnili ich predstavitelia z pôvodných filmov: Eduardo Gago Munoz ako Azazel, Jade Lye ako Lady Deathstrike, Ayesha Hussain ako Psylocke, Curtis Small ako Bullseye Chloe Kibble ako Callisto a Nilly Cetin ako Quill.
Objavil sa tiež Channing Tatum ako Remy LeBeau / Gambit, mutant so schopnosťou ovládať a tvoriť kinetickú energiu priamo zo svojho tela. 
Objavilo sa aj množstvo variantov Deadpoola z iných vesmírov: Mary Puppins / Dogpool, ktorého stvárnil psí herec Peggy. Blake Lively, manželka Ryana Reynoldsa si zahrala ženskú variantku - Lady Deadpool. Matthew McConaughey ako Cowboy Deadpool, Nathan Fillon ako Headpool, Paul Mullin ako Welshpool, Kevin Fortin ako Zenpool, Harry Holland ako Haroldpool, Alex Kyshkovych ako Canadapool. Inez a Olin Reynoldsový, deti Ryana Reynoldsa stvárnili Kidpoola a Babypoola. Ďalej sa objavili varianty, ktorých si zahrali neznámy herci: Watari / Roninpool; Deadpool 2099; Golden Age Deadpool; Piratepool; Dancepool; Scottishpool; Samurai Deadpool; Chinese Deadpool, Knightpool, Showman Deadpool a Iron Deadpool.
Chris Hemsworth a Mark Ruffalo sa objavili cez archívne zábery ako Thor a Hulk. Jon Favreau si zopakoval svoju úlohu ako Harold "Happy" Hogan z predošlých MCU filmov. Henry Cavill sa objavil v cameo úlohe ako variant Wolverina nazvaný ako "Cavillrine" a Rob McElhenney sa objavil ako člen organizácie TVA.
Premiéra.
"Deadpool a Wolverine" bude mať premiéru v slovenských kinách 25. júla 2024. Americká premiéra sa uskutoční 26. júla 2024. Prvýkrát bola premiéra naplánovaná na 10. november 2024 a neskôr bol film presunutý o štyri mesiace dopredu.